**Szombathely Megyei Jogú Város Önkormányzata Közgyűlésének**

**....../2025. (……...) önkormányzati rendelete**

**az önkormányzat 2024. évi költségvetéséről szóló 8/2024. (III.5.) önkormányzati rendelet módosításáról**

[1] A központi támogatásokból, a támogatásértékű működési bevételekből származó többletbevételeknek, a működéshez kapcsolódó többletbevételeknek, a finanszírozási műveletek bevételeinek, a polgármesteri rendelkezések alapján történt előirányzat átcsoportosításoknak, az eddigi közgyűlési és bizottsági döntések végrehajtásának, az egyéb előirányzat átcsoportosításoknak, az intézmények által benyújtott saját hatáskörű előirányzat módosítási kérelmeknek, valamint a 2024. év zárását követően a költségvetési források rendezésének átvezetése céljából szükséges az önkormányzat 2024. évi költségvetéséről szóló 8/2024. (III.5.) önkormányzati rendelet módosítása.

[2] Szombathely Megyei Jogú Város Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

Az önkormányzat 2024. évi költségvetéséről szóló 8/2024. (III. 5.) önkormányzati rendelet (a továbbiakban: Rendelet) 2. §-a helyébe a következő rendelkezés lép:

**„2. §**

(1) A Közgyűlés az Önkormányzat 2024. évi költségvetésének bevételi főösszegét 30.005.131 eFt-ban, kiadási főösszegét 37.170.759 eFt-ban állapítja meg.

(2) A működési bevételek és kiadások egyenlegét -4.593.212 eFt-ban, a finanszírozási célú kiadásokat (pénzügyi lízing tőke része) -120.750 eFt-ban, az ezeket finanszírozó előző évek működési maradványát 5.576.667 eFt-ban határozza meg. Az így számított működési egyenleg +605.438 eFt.

(3) A felhalmozási célú bevételek és kiadások egyenlege -2.572.416 eFt-ban, az ezt finanszírozó előző évek felhalmozási maradványát 1.966.978 eFt-ban határozza meg. Az így számított felhalmozási egyenleg - 605.438 eFt.

(4) Az egyéb finanszírozási célú bevételeket (2024. és 2025. évi költségvetési támogatási előleg, lekötött bankbetét feloldása) 2.785.921 eFt-ban határozza meg.

(5) Az egyéb finanszírozási célú kiadásokat (2024. és 2025. évi költségvetési támogatási előleg, lekötött bankbetét elhelyezése) –3.043.188 eFt-ban határozza meg.

(6) A külső finanszírozási célú bevételeket 0 eFt-ban határozza meg.”

**2. §**

A Rendelet 5. §-a helyébe a következő rendelkezés lép:

**„5. §**

A Közgyűlés a költségvetési szervek kiadásait 17.221.161 eFt-ban határozza meg a 6. mellékletben részletezettek szerint.”

**3. §**

A Rendelet 8. és 9. §-a helyébe a következő rendelkezések lépnek:

**„8. §**

A Közgyűlés az önkormányzati felhalmozási kiadások előirányzatát 3.090.819 eFt-ban határozza meg, amelynek részletes adatait a 18. melléklet tartalmazza.

**9. §**

(1) A Közgyűlés céltartalékokat képez az alábbiak szerint:

*a)* Tartalék – a 2025. évi költségvetéshez 447.127 eFt,

*b)* Tartalék – közétkeztetési rezsi kulcs emeléséből adódó többletkiadások fedezetére 79.010 eFt.

(2) Az (1) bekezdésben meghatározott céltartalékok felett a polgármester jogosult dönteni.”

**4. §**

A Rendelet 1-19. melléklete helyébe az 1-19. melléklet lép.

**5. §**

Ez a rendelet a kihirdetését követő napon lép hatályba.

|  |  |
| --- | --- |
| **/: Dr. Nemény András :/polgármester** | **/: Dr. Károlyi Ákos :/jegyző** |